Ńdɔ fɔ́ɔ́ Bildad yǎ Shuah a ngávə́ ńkɔ̄bɔ̄ mɔ́, nyé nâ: 2Edzóe ngul ai məsis bí nə̄ byə́m bí Zāmbá; a bɔ nâ mvɔí é bɔ á yób étēde. 3Ngǎ miǹkundǎ bəzimbi míé mí nə təge ai táŋ ? Zǎ mod m̀fyɛ wóé ó nə́ tə kwí á yób ? 4Éyə mod a nə́ dzǎm bɔ sósōō á mís mə́ Zāmbá yá ? Éyə ényɔ́ yǎ á ngābyáli âbum mīníngá á nə̄ dzam bɔ ḿfūbán yá ? 5Ngə́ tɔ ngɔn ébēn yadzâ m̀fyɛán wóé, ngə́ tɔ atítie á sə́ kig m̀fúbán á mís móe, 6ngamana tə́ ai mod yǎ á nə́ hə zəzə ǹsɔ́ŋ, mɔ́n Ādam, yǎ á nə̄ hə zəzə m̀vīmvíd étandág !